Kęstutis Skučas

Kęstutis Skučas (g. 1967 m. rugpjūčio 27 d. Kaune) – sporto mokslininkas, socialinių mokslų daktaras. Buvęs neįgaliųjų sportininkas, penkerių vasaros paralimpinių žaidynių dalyvis.Kęstutis Skučas lse.lt<ref>Kęstučio Skučo kelias: Sovietų armija, vežimėlis, išgyvenimo maratonas ir paralimpinis sidabras  lrt.lt 2020-11-29</ref>

 Biografija 

1997 m. Lietuvos kūno kultūros institute įgijo taikomosios kūno kultūros specialybę. 1999 m. baigė edukologijos magistrantūrą, 2003 m. – doktorantūros studijas. 2003 m. Šiaulių universitete apgynė socialinių mokslų daktaro disertaciją „Taikomosios fizinės ir sportinės veiklos vaidmuo fiziškai neįgaliųjų socializacijoje“. 

Nuo 1999 m. dėstė, dirbo mokslinį darbą Lietuvos sporto universitete. Mokslinių tyrimų kryptis – fiziologiniai ir socialiniai neįgaliųjų įgalinimo ypatumai. 

Kauno Centro sporto mokykloje 2001 m. pradėjo trenerio veiklą su vežimėlių krepšinio ir plaukimo neįgaliais sportininkais.

 Sportinė karjera 

K. Skučas negalią įgijo dėl sveikatos problemų, kai 1986 m. buvo paleistas iš tarnybos Sovietų armijoje. Leningrade jam buvo atlikta nesėkminga stuburo operacija, teko sėsti į neįgaliųjų vežimėlį. Nuo 1990 m įsitraukė į neįgaliųjų sportą. Jis išbandė jėgas įvairiose sporto šakose, tarp jų vežimėlių krepšinyje, plaukime, lengvosios atletikos rungtyse. Žymiausi pasiekimai:Kęstutis Skučas parateam.lt
 2 vieta 2004 m. Atėnų paralimpinėse žaidynėse plaukime nugara.
 1 ir 2 vietos 2018 m. Europos neįgaliųjų lengvosios atletikos čempionate vežimėlių lenktynėse.
 2 ir 3 vietos 2021 m. Europos čempionate vežimėlių lenktynėse.

 Bibliografija 

 Taikomoji neįgaliųjų fizinė veikla (su kitais, 2003)
 Pedagogų kvalifikacijos kėlimas darbui su įvairias negalias turinčiais mokiniais bendrojo lavinimo mokyklose (2007)
 Neįgaliųjų lengvosios atletikos ir golbolo teorija ir metodika (su kitais, 2008)
 Vežimėlių krepšinio ir neįgaliųjų plaukimo teorija ir metodika (su S. Vozbutu, 2008)
 Taikomoji biomechanika neįgaliųjų reabilitacijoje ir sporte (su kitais, 2008)

 Įvertinimas 

 2004 m. Ordino „Už nuopelnus Lietuvai“ Komandoro kryžius

 Šaltiniai 

 Nuorodos 

 Kęstutis Skučas paralympic.com''

Kategorija:Lietuvos paralimpiečiai
Kategorija:Lietuvos plaukikai
Kategorija:Lietuvos neįgaliųjų lengvaatlečiai
Kategorija:Lietuvos treneriai
Kategorija:Lietuvos sporto mokslininkai
Kategorija:Lietuvos dėstytojai